Public procurement notice: Contract Award Notice
Published: 2023-07-04
Buyer: ATP
Country: DK
Contract type: Services
Procedure: Restricted procedure
CPV classification: 72200000 | 72267100: Maintenance of information technology software
Estimated value: 40000000 DKK
Award criteria: Lowest price

Technical requirements: ATP er en selvstændig, selvejende institution, der som offentligretligt organ er underlagt en række offentlig retlige regler. ATP er endvidere som finansiel virksomhed under tilsyn af Finanstilsynet. ATP består af en administrations forretning samt en pension og Investeringsforretningen.
ATP har løbende behov for SAP-konsulenter, der kan bistå med vedligehold og udvikling indenfor følgende områder:
Volumen forventes særligt at ligge inden for SAP Applikationer særligt i relation til vores anvendelse af FS-CD, FS-CM og BRF/BRF+ og inden for SAP ABAP. Der er ligheder mellem FS-CD, PS-CD og FI-CA.
ATP har et klassisk set up med udviklings-, test-, preprod og produktionsmiljøer. ATP benytter agile arbejdsformer, herunder SAFe. Arbejdet omfatter typisk udarbejdelse af løsningsdesign, løsningsforslag, løsning af changes & incidents. Arbejdet udføres under instruks af en ATP-medarbejder. Konsulenterne vil som udgangspunkt arbejde på en ATP-arbejdsplads.
Inden for SAP Applikationer (A) arbejdes primært med FS-CD og FS-CM samt BRF/BRF+, som er moduler, der understøtter ATP's administrationsopgave på pension- og sikringsområdet. Modulerne underbygger indberetnings-, beregnings-, opkrævnings-, rykker- og udbetalingsprocesser og berører stort set alle borgere og virksomheder i Danmark. De indgår i en systemunderstøttelse, som er kendetegnet ved at være fuldautomatiseret med høj volumen data og meget driftsstabil. Løsningerne inden for området er tæt relateret til de lovregelsæt, der gælder for de forskellige ordninger og benytter sig i høj grad af registre, selvbetjeningsløsninger og udbetalingsplatforme, som er udstillet i fællesoffentlig regi. Endvidere arbejdes i ATP's SAP S/4 Hana ERP system, som understøtter de tværgående regnskabs-, økonomi- og personaleprocesser i ATP koncernen og herunder er det også det samlende system for regnskabsregistreringer for fagsystemer, ordninger/ydelser og datterselskaber. Det er typisk løsninger indenfor modulerne Finance (FI) og Controlling samt i mindre omfang HR personaleadministration, organisationsstyring, tid & løn og Project System.
Inden for SAP ABAP (B) arbejdes metodemæssigt særligt med objektorienteret kodning (SAP ABAP OO) og et mantra om at opbygge kode, så det kan genbruges.  ATP måler løbende kvaliteten i ABAP kode, og anvendelse af god kodeskik inden for ABAP området er en del af ATP´s arbejdsmetode. Endvidere arbejdes der bl.a. med SAP idocs, opsætning af proxy, SAP enhancements, SAP Smartforms, SAP BADI, SAP workflows, BOPF/CDS relevant for HANA, FIORI/UI5 relevant for HANA samt SAPILM. Den største del af kodningen sker på ATP's SAP Sikringsplatform, som indeholder en række ATP specifikke komponenter, der genbruges på tværs af ordninger. Indenfor dette område arbejdes typisk i et agilt team baseret på et SAFE setup. Inden for
SAP PO/CPI (C) arbejdes primært med integrationsløsninger. Integrationsløsningerne understøtter intern kommunikation mellem IT applikationer i ATP, ekstern kommunikation mellem den danske omverden og IT applikationer internt i ATP samt blanketudveksling imellem ATP, myndigheder og europæiske myndigheder. SAP PO er den foretrukne integrationsplatform og er understøttet af principper og retningslinjer for systemintegration i ATP.
Inden for SAP SAC/BW/BPC (D) arbejdes med udstilling af økonomi, regnskab og tidsdata samt medarbejderdata og organisationsstrukturer til forretningsområder i ATP samt eksterne interessenter.  Der er ligeledes udviklet diverse analyse-, afstemnings-, planlægnings- og konsolideringsløsninger. ATP har en lidt speciel løsning baseret på Embedded BW og Optimized BPC, som er på SAP S/4 Hana platformen. Som udstillingsværktøjer benytter ATP sig af Analysis for office og SAP Analytics Cloud, BI baseret på Amazon tenants. Indenfor dette område arbejdes i sprints i et agilt BI team bestående af forretnings og IT ressourcer. Inden for SAP Teknik/Basis (E) arbejdes der med håndtering af projekter og bestillinger af teknisk karakter, som løses i samarbejde med øvrige parter. Herudover varetages drift og udvikling af SAP roller og rettigheder. Tildeling af roller og rettigheder på udviklings- og testsystemer foretages via SAP CUA og SAP FireFighter anvendes til at kontrollere privilegerede rettigheder.
I relation til punkt II.1.6) bemærkes det, at baggrunden for ikke at opdele kontrakten i delkontrakter er, at det vurderes, at der kan opnås bedre priser og lavere transaktionsomkostninger ved ikke at opdele rammeaftalen i flere delkontrakter. I relation til punkt II.2.9) bemærkes, at hver Ansøger kun kan indgive én ansøgning om prækvalifikation.
Deltagelse i udbuddet kan kun ske elektronisk via ordregivers anvendte elektroniske udbudssystem (Mercell), jf. adressen i udbudsbekendtgørelsen punkt I.3). Såfremt ansøgningen indeholder flere udgaver (versioner) af det samme dokument, vil den seneste uploadede udgave være den gældende. Al kommunikation i forbindelse med udbudsproceduren, herunder spørgsmål og svar, skal ske via Mercell.
Spørgsmål vedr. prækvalifikation bør stilles så betids, at ordregiver kan fremskaffe de nødvendige oplysninger og meddele svarene senest 6 dage inden ansøgningsfristens udløb, se tidsplan i udbudsbetingelserne for anbefalet spørgefrist. Spørgsmål, der modtages senere end 6 dage før ansøgningsfristens udløb, kan ikke forventes besvaret i forbindelse med prækvalifikationsfasen. Spørgsmål kan ikke forventes besvaret i uge 51 og 52.
Ansøger besvarer det fælles europæiske udbudsdokument (ESPD) direkte i Mercell som et foreløbigt bevis for de i Udbudslovens § 148, stk. 1, nr. 1-3 nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt Ansøgeren baserer sig på andre enheders formåen, skal der indgives et ESPD for hver af de enheder, som denne baserer sig på.
Der er tale om foreløbigt bevis for: 1) at Ansøgeren ikke er omfattet af udelukkelsesgrunde, jf. nærmere nedenfor, og 2) at Ansøgeren opfylder de eventuelle mindstekrav til egnethed økonomisk og finansiel kapacitet samt teknisk og faglig kapacitet, der er fastsat ovenfor i punkt III.1.2) og III.1.3). Ordregiveren skal udelukke en Ansøger fra deltagelse i udbudsproceduren, hvis Ansøgeren er omfattet af de i udbudslovens §§ 134a 135 og 136 nævnte obligatoriske udelukkelsesgrunde. Ordregiver vil herudover udelukke Ansøgere fra deltagelse i udbudsproceduren, hvis de er omfattet af en udelukkelsesgrund i udbudslovens § 137, stk. 1-3 & 5-6, medmindre Ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Før ordregivers beslutning om tildeling af kontrakten, skal den tilbudsgiver, som ordregiver har til hensigt at tildele kontrakten, fremlægge dokumentation for de oplysninger, der er afgivet i det fælles europæiske udbudsdokument (ESPD), jf. Udbudslovens § 159, stk. 2. For tilbudsgivere, der er hjemhørende i Danmark kan dokumentationen udgøres af en serviceattest, der udstedes af Erhvervsstyrelsen efter anmodning.
Ifm. udbuddet gælder EU-forordning 576/2022, art. 1, nr. 23), der bl.a. ændrer EU-forordning 833/2014 med indsættelse af art. 5 k om forbuddet mod at tildele offentlige kontrakter, der er omfattet af udbudsdirektiverne, til bl.a. russiske statsborgere eller fysiske eller juridiske personer, enheder eller organer, der er etableret i Rusland m.v. Der henvises til EU-forordning 576/2022 for bestemmelsens nærmere ordlyd og omfang. Ordregiver er berettiget til at kræve dokumentation herfor på ethvert tidspunkt i udbudsprocessen.


Winner: NNIT A/S
Award value: 40000000
Number of bids: 5